# Cœur d'Alène

Els coeur d'alêne (també Snchitsu'umshtsn o snčícuʔumšcn) són una tribu índia que parla una de les llengües salish, que s'anomenava a si mateixa Skitswish o Skitzoomish. El nom, d'origen francès, potser va ser usat algun cop per a algun cabdill com a insult, i restà com a nom per a la tribu.

## Localització

Vivien vora el riu Spokane i el llac Coeur d'Alene (Idaho), i a l'alt Clearwater (Washington). Actualment són repartits entre les reserves Coeur d'Alene (al comtat de Plummer, Idaho) de 345.000 acres, i Colville (Washington).

## Demografia

El 1805 Lewis i Clark els calcularen en uns 2.000 individus. El 1909 havien estat reduïts a 533 individus, però el 1960 eren 800, d'ells 616 a Idaho. Segons Asher, el 1980 n'hi havia 800, però només 20 parlaven la llengua salish. Segons dades del cens dels EUA del 2000, hi havia 1.392 purs, 19 barrejats amb altres tribus, 242 amb altres races i 5 amb altres races i altres tribus. En total, 1.658 individus. Segons dades de la BIA del 1995, a la reserva Coeur d'Alene hi viuen 1.588 habitants (1.493 en el rol tribal).

## Costums

En l'època de la Louisiana francesa, els coureurs des bois i paranyers francesos van denominar aquest poble «cœur d'alène» per raó de la seva duresa en els negocis (l'alena és un punxó sòlid que permet de treballar el cuir).
Eren sedentaris i vivien de recollir arrels, de pescar salmons i caçar alguns mamífers dels boscos, però sense atrevir-se a allunyar-se gaire del seu territori.
La seva organització social i política era democràtica, i tenien molta devoció religiosa pels esperits guardians. Eren pacífics, i només feien la guerra en ocasions especials. Vivien en cases còniques fetes sobre forats alçats de pals coberts de matolls i escorça. Tenen trets culturals presos dels kalispel, bitterroot salish i nez percé, veïns seus.

## Història

El 1806 foren visitats pels exploradors nord-americans Lewis i Clark, qui els relacionaren amb els Kalispel. El pare francès Pierre-Jean de Smet va visitar-los el 1841 i hi va establir una missió catòlica, encara avui dia activa. Intentaren viure en pau amb els blancs fins que el 1858 el seu cabdill Vincent declarà la Guerra Coeur d'Alene, amb suport dels palus, spokane i paiute. El maig un miler d'indis atacaren 164 soldats del major Eduard Steptoe a Pine Creek (Washington), però foren atacats per 600 soldats del coronel George Wright, qui el setembre els vencé a la batalla dels Quatre Llacs i Spokane Plains. El seu cap Garry es va veure obligat a signar un tractat de pau cedin les seves terres. Això va delmar la tribu, i el 1867 la majoria van ser duts a la Reserva Coeur d'Alene d'Idaho, mentre la resta fou duta el 1872 a la reserva Colville de Washington. Però com la reserva no els fou reconeguda fins al 1884, els van robar moltes terres. El 1953-1959 el seu líder Joseph Garry, també cap de la NCAI des del 1954, va dirigir la campanya contra la Termination, de manera que el 1955 l'Indian Claims Comission els va donar els títols de les terres reclamades. I Joseph Stuntz (1954), de la reserva Lapwai, casat amb la membres de la tribu Ida Charles, eren membres de l'AIM establerts a Pine Ridge que s'uniren a Leonard Peltier a Oglala.

## Llista de coeurs d'alêne

* Garry
* Joseph Garry
* Sherman Alexie
* Janet Campbell Hale
* David Matheson

## Referències

* ↑ Spencer Tucker, James R. Arnold, Roberta Wiener. The Encyclopedia of North American Indian Wars, 1607–1890: A Political, Social, and Military History (en anglès). ABC-CLIO, 2011, p. 186. ISBN 1851096973.

## Bibliografia

* Chalfant, Stuart A; Bischoff, William N. Historical material relative to Coeur d'Alene Indian aboriginal distribution. New York: Garland Pub. Inc, 1974
* Cody, Edmund R. History of the Coeur d'Alene Mission of the Sacred Heart : Old Mission, Cataldo, Idaho : on the Union Pacific between Spokane and Wallace and on the Yellowstone Trail between Coeur d'Alene and Kellogg. Caldwell, Idaho : Caxton Printers, 1930
* Coeur d'Alene. Idaho Encyclopedia Arxivat 2004-12-24 a Wayback Machine.
* The Coeur D'Alene Indian Reservation. Fairfield, Wash.: Ye Galleon Press, 1970.
* Diomedi, Alexander. Sketches of modern Indian life. Woodstock, Md., 1894 (A photocopy of the original is available for viewing in Manuscripts Archives and Special Collections at Washington State University in Pullman, WA.)
* Fahey, John. Saving the reservation: Joe Garry and the battle to be Indian. Seattle: University of Washington Press, 2001.
* Fortier, Ted. Religion and resistance in the encounter between the Coeur d'Alene Indians and Jesuit missionaries. Lewiston, N.Y.: Edwin Mellen Press, 2002.
* Frey, Rodney, edited. Stories that Make the World: Oral Literature of the Indian Peoples of the Inland Northwest as told by Lawrence Aripa, Tom Yellowtail and other Elders. Norman and London: University of Oklahoma Press, 1995.
* Hale, Janet Campbell. Bloodlines: odyssey of a native daughter. New York: Random House, 1993.
* Johnson, Lawrence and Peterson, Jacqueline The People today - Closing the circle. Pullman, Wash.: Washington State Univ., c1993. (This is a videorecording by Lawrence Johnson Productions and the De Smet Project "Sacred encounters.")
* Johnson, Robert Erik. The Role of phonetic detail in Coeur d'Alene phonology. Pullman, Washington: Washington State University, 1975. Thesis (Ph.D.)
* Kowrach, Edward and Thomas Connolly, edited. Saga of the Coeur d'Alene Indians: An Account of Chief Joseph Seltice. Fairfield, Washington: Ye Galleon Press, 1990.
* Mainstream (videorecording). Spokane School District #81. Spokane, Wash.: KSPS-TV; distributed by GPN Films, 1977. (From an essay 'Beyond mainstream America' by Janet Campbell-Hale. Featuring Diana Abrahamson, Torry Abrahamson, Lorena Abrahamson, Cecilia Abrahamson, Louie Andrews, Dave Edinger, Tillie Mommee. This segment explores the resurgence of pride in tribal values and identities as it looks at the life-styles, culture and lore of the Colville, Flathead, Cour d'Alene, Kalispel, Kootenai, Nez Perce, and Spokane Indians.)
* Manring, Benjamin Franklin. The Conquest of the Coeur d'Alenes, Spokanes and Palouses - the expeditions of Colonels E.J. Steptoe and George Wright against the "northern Indians" in 1858. Spokane, Wash.: Printed by Inland Printing Company, 1912.
* Nicodemus, Lawrence G. Snchitsuumshtsn : the Coeur d'Alene language : a modern course. Plummer, Idaho : Coeur d'Alene Tribe, l975.
* The Old Mission Church of the Coeur d'Alene Indians. Spokane: Gonzaga College Press.
* Palladino, Lawrence B. The Coeur d'Alene Reservation and Our friends the Coeur d'Aleine Indians. Fairfield, Wash.: Galleon Press, 1967.
* Peterson, Jacqueline. Sacred Encounters: Father DeSmet and the Indians of the Rocky Mountain West. Pullman: The DeSmet Project, Washington State University in association with the Norman and London: University of Oklahoma Press, 1993.
* Peltier, Jerome. Manners and Customs of the Coeur d'Alene Indians. Spokane: Peltier: Publications, 1975.
* Peltier, Jerome. A Brief History of the Coeur d'Alene Indians: 1806-1909. Fairfield, Washington: Ye Galleon Press, 1981.
* Point, Nicolas, Wilderness Kingdom. Indian Life in the Rocky Mountains: 1840-1847; The Journal and Paintings of Nicolas Point. S.J. Translated by Joseph Donnelly. New York: Holt, Rinehart and Winston, 1967.
* Ray, Verne. Cultural Relations in the Plateau of Northwestern America. Los Angeles: Publications of the Frederick Webb Hodge Anniversary Publication Fund, Vol. 3., 1939.
* Reichard, Gladys. An Analysis of Coeur d'Alene Indian Myths. Philadelphia: American Folklore Society, 1947. New York: Kraus Reprint, 1969.
* Teit, James and Franz Boas. Coeur d'Alene, Flathead and Okanogan Indians. Fairfield, Washington: Ye Galleon Press, 1985. (Originally published in 1930 as part of the Forty-Fifth Annual Report of the Bureau of American Ethnology.)
* Teit, James and Franz Boas. Folk-Tales of Salish and Sahaptin Tribes. Lancaster, Pennsylvania: American Folklore Society, 1917.
* Teit, James and Franz Boas. The Salishan tribes of the western plateaus. Washington : U.S. G.P.O., 1930.
* Wagner, Jill Maria. Language, power, and ethnicity on the Coeur d'Alene Reservation. Pullman, Wash.: Washington State University, 1997. Thesis (Ph. D.)--Washington State University, 1997.

## Enllaços externs

* Pàgina Oficial de la tribu coeur d'alêne
* Parc Estatal de la Missió Coeur d'Alene
* Coeur d'Alene Casino
* Encyclopedia of North American Indians